text: Ny asfalt på gammel bro
  13 september 2013 kl. 10.54
  I de næste tre uger gennemfører Vejdirektoratet reparationer af belægningen på Den Gamle Lillebæltsbro.
  Asfalteringen udføres som natarbejde i tidsrummet fra kl. 18 til 05,45. Der vil være etableret signalregulering, og kortvarige totalspærringer vil forekomme i begrænset omfang.
  Arbejdet er afhængigt af gode vejrforhold, og det vil derfor ikke være hver nat, der arbejdes på broen.
  Vejdirektoratet beklager på forhånd de gener, som arbejdet måtte medføre for trafikanterne.
  Information om hvor der arbejdes og konkrete restriktioner for trafikken kan ses på www.vejdirektoratet.dk sammen med øvrige relevante vej- og trafikmeldinger.
  